b'\n_START_ARTICLE_\nSkylab\n_START_PARAGRAPH_\nSkylab je bila prva vesoljska postaja Zdru\xc5\xbeenih dr\xc5\xbeav Amerike, izstreljena in upravljana s strani NASE. _NEWLINE_Skylab je kro\xc5\xbeil v Zemljini orbiti od leta 1973 do 1979. Vklju\xc4\x8deval je iz delavnico, son\xc4\x8dni observatorij in \xc5\xa1e vrsto drugih sistemov. Izstreljen je bil na prirejeni brezpilotni raketi Saturn V, ki je tehtala okoli 77 T. Tri misije s \xc4\x8dlove\xc5\xa1ko posadko na Skylab so bile izvedene med letoma 1973 in 1974. _NEWLINE_Postaja je bila po\xc5\xa1kodovana ob izstrelitvi, ko se je \xc5\xa1\xc4\x8dit proti mikrometeoroidi lo\xc4\x8dil od mudula z delavnico, se odtrgal in za sabo povlekel \xc5\xa1e eno od dveh glavnih son\xc4\x8dnih celic ter pri tem po\xc5\xa1kodoval \xc5\xa1e drugo. Skylab je tako ostal brez glavnega vira napajanja in postal mo\xc4\x8dno izpostavljen segrevanju. Prva ekipa astronavtov je uspela Skylab v ve\xc4\x8dini popraviti z zamenjavo toplotnega \xc5\xa1\xc4\x8dita in popravljanjem druge (preostale) sen\xc4\x8dne celice.'